*Tämä artikkeli kertoo saudiarabialaisesta urheiluseurasta. Al-Ittihad on myös Arabiemiirikuntien lentoyhtiö.*

**Al-Ittihad** ( arab. الإتحاد‎, 'yhdistynyt') on saudiarabialainen urheiluseura Jeddan kaupungista Punaisenmeren rannalta. Se on yksi maan suurimmista ja perinteikkäimmistä urheiluseuroista.

Historia
--------

Al-Ittihad perustettiin vuonna 1927 jalkapalloseuraksi. Jaavalaiset siirtolaiset olivat puolisen vuosikymmentä sitten tuoneet lajin maahan, ja Jeddassa ja Mekassa oli virinnyt jonkinlaista jalkapallotoimintaa. Vuoden 1927 lopulla joukko pelaajia eri seuroista kokoontui perustamaan uutta, yhdistynyttä seuraa.
Sen nimi tarkoittaa yhdistynyttä (kuten englanninkielen United). 

Ensimmäisen ottelunsa yhdistynyt seura pelasi vuonna 1929 paikallisvastustaja al-Riyadhia vastaan ja voitti 3-0. Sittemmin al-Riyadh lopetti jalkapallotoiminnan ja al-Ittihad jäi kaupungin ainoaksi jalkapalloseuraksi. Al-Ittihad jatkoi pelaamista pääasiallisesti paikallisten liikemiesten sponsoroimissa turnauksissa vuoteen 1957 saakka, jolloin perustettiin virallinen Saudi-Arabian jalkapalloliitto. Samana vuonna pelattiin jo ensimmäinen jalkapallokilpailu, kuninkaan mukaan nimetty cup, joka säilyi maan ykkösjalkapallokilpailuna, kunnes vuonna 1975 käynnistyi kansallinen liiga. Ittihad voitti sarjan mestaruuden sen toisella kaudella. 1970-luvun puolivälissä vauras saudihallinto tuki avokätisesti jalkapallo- ja muutakin urheilutoimintaa. Jalkapalloseurat otettiin kuitenkin tiukkaan kontrolliin ja niiden ohjelmaan otettiin myös muita lajeja.

Nykypäivä
---------

Nykyään al-Ittihadin ohjelmaan kuuluu ykköslajin jalkapallon lisäksi muun muassa koripallo, vesipallo, pöytätennis, lentopallo sekä uinti. Kaikkiaan al-Ittihad on voittanut 661 kilpailua eri lajeissa. Joulukuussa 2005 jalkapallojoukkue eteni jalkapallon seurajoukkueiden MM-turnauksessa välieriin, jossa hävisi brasilialaiselle Sao Paulon joukkueelle.

Saavutukset
-----------

### Kansalliset

* Saudi-Arabian valioliiga (9): 1982, 1997, 1999, 2000, 2001, 2003, 2006, 2009, 2023
* Saudi-Arabian Kuninkaan Cup (6): 1958, 1959, 1960, 1963, 1967, 1988
* Saudi-Arabian Kruunun prinssin Cup (7): 1958, 1959, 1963, 1991, 1997, 2001, 2004
* Saudi Federation Cup (3): 1986, 1997, 1999
* Al-Musyaf Cup (6): 1964, 1987, 1990, 1991, 1994, 1995

### Kansainväliset

* Aasian Cup voittajien cup: 1993
* Gulf Club Champions Cup: 1999
* Aasian Mestarien liiga (2): 2004 ja 2005
* Arabian Mestarien liiga: 2005
* Saudi-Arabian ja Egyptin Super Cup (2): 2001 ja 2003

Tunnettuja pelaajia
-------------------

**1970-luku**

* Tunisia Témime Lahzami (1977–1979)
* Ruotsi Thomas Sjöberg (1978)

**1990-luku**

* Englanti Dalian Atkinson (1998–1999)
* Italia Roberto Donadoni (1999–2000)

**2000-luku**

* Brasilia Bebeto (2002)
* Nigeria Tijani Babangida (2002–2003)
* Guinea Titi Camara (2003)
* Sierra Leone Mohamed Kallon (2005–2006)
* Kamerun Joseph-Désiré Job (2005–2006)
* Saudi-Arabia Saad Al-Harthi (2006)
* Egypti Emad Moteab (2008–2009)
* Tunisia Amine Chermiti (2009–2010)

Lähteet
-------

1. 1 2  Classic club: Eighty years of al Ittihad  2008. FIFA.  Arkistoitu 29.8.2011. Viitattu 10.7.2011.
2. ↑  Sao Paulo into World Club Championships final after beating Al Ittihad] World Soccer News 2005

Aasian Mestarien liigan voittajat

|  |  |
| --- | --- |
| 2000-vuosikymmen | *2003* Yhdistyneet arabiemiirikunnat Al-Ain Club ● *2004* Saudi-Arabia Al-Ittihad ● *2005* Saudi-Arabia Al-Ittihad ● *2006* Etelä-Korea Jeonbuk Hyundai Motors ● *2007* Japani Urawa Red Diamonds ● *2008* Japani Gamba Osaka ● *2009* Etelä-Korea Pohang Steelers |
| 2010-luku | *2010* Etelä-Korea Ilhwa Chunma ● *2011* Qatar Al-Sadd ● *2012* Etelä-Korea Ulsan Hyundai ● *2013* Kiina Guangzhou Evergrande ● *2014* Australia Western Sydney Wanderers ● *2015* Kiina Guangzhou Evergrande ● *2016* Etelä-Korea Jeonbuk Hyundai Motors |